Udspillet fra Hansen Studios, som indeholdt seks nye sange, skulle ifølge Volbeat selv "ikke forstås som deres første officielle udspil", men mere som promoveringsmateriale, der skulle skabe mere interesse for bandet. Når så tiden engang kom til et egentligt album, ville bandet genindspille materiale fra demoerne.<ref name="coven" />
Demoen blev udgivet senere i 2003, og fik titlen ''[[Beat the Meat]]''. I modsætning til deres første demo blev ''Beat the Meat'' mødt med stor interesse fra flere sider.<ref name="bio" /><ref name="mastodonter"/> Flere sange fra demoen blev spillet i [[radio]]en i Sverige og endte på den svenske top 30,<ref name="bio" /> deriblandt nummeret "Soulweeper", som var en af de ti mest spillede sange.<ref name="bio" /> [[Frankrig|Franske]] radioer havde nummeret "Danny & Lucy" i deres top 30.<ref name="bio" /> Teddy Vang forlod bandet efter indspilningen af denne demo, hvorefter en anden af Dominus' bassister, [[Franz Gottschalk|Franz "Hellboss" Gottschalk]], overtog som guitarist.<ref>[http://www.maximummetal.com/interviews/intresults.asp?ID=michaelpoulsen&idBand=257 Interview With Michael Poulsen Of Volbeat by EC]. Maximummetal.com. Hentet 4/10-2015</ref>
Kunst Musik Foreninger Organisationer